Bernts turblogg | En slags turdagbok…..
Bernts turblogg
Skip to content
Hjem
Arkiv
Kajakkene
Lenker
Om meg
Ord og uttrykk
← Eldre innlegg
2016-10-06 · 22:21
Solnedgangspadling i oktober
Padleabstinensen var til å ta å føle på. Mange fine dager uten at jeg hadde kommet meg på vannet. Så, denne dagen greidde jeg å smett inn en liten padletur rundt marinaen rett utenfor studeøra her sånn rundt solnedgang. Utrolig vakkert.
Legg igjen en kommentar
Filed under Foto, Kajakk
2016-09-24 · 22:32
Jeg tok min nystemte …
Bergenstur, mest jobb, men noen utflukter. Først en til Ulriken. Taubane opp og ned. Fin utsikt.
Ulriken
Hva er bedre enn en Ulriken Double IPA på Ulriken?
I tillegg ble det en søndagstur på Fløyen og inn til Brushytten. Skansen bataljon hadde en riktig så flott hytte som serverte vafler, is brus og annet som turgåere ønsker seg.
Fløyen
Hele klabblaget og Brushytten i bakgrunnen
Søndagstur i Bergen
Legg igjen en kommentar
Filed under Fottur
2016-09-18 · 20:02
I tåka
Planen var å kjøre til Skansen og så delta på TKKs søndagstur, men det ble tull med bil, så jeg padlet fra Grilstad i stedet og møtte gjengen fra TKK ved Østmarkneset. Det var tett tåke så jeg måtte sørge for å ha landkjenning på hele turen. Etter en lunsj ved Sponhuset padlet jeg tilbake i følge med Torleif som ønske seg en lengre tur.
Etter turen var det et bad i fjorden med påfølgende øl & badstu hjemme.
Fagernes, Charlottenlund
TKKere i tåka utenfor Østmarkneset
Torleif
Dagens tur
2 kommentarer
Filed under Kajakk
2016-09-17 · 18:23
Eplene i messehagen
Så ble omsider tur til Malm for å se Gruveteateret i Fosdalen sin oppsetning Eplene i messehagen. Adressa gav stykket en veldig god omtale, og det svarte til forventningene. Absolutt verd kjøreturen fram og tilbake. Anbefales på det varmeste, selv om man nå må vente til neste år for å se det.
Stykket bruker en del lokale ord og steder som er greie å få med seg for en som er fra Malm, men her er en liste som kan være grei for dere andre (tatt fra hukommelsen, det er sikkert flere i stykket):
Følling: butikk over veien fra Samvirkelaget. Huset er borte nå, men Følling var en slik landhandel som hadde alt mulig rart. Jeg husker butikken veldig godt.
Sainna: «Sentrum» i Malm, med Samvirkelaget, Følling, Meieri, Frisør Henriksen (som skamklipte meg (det mente jeg selv i alle fall) før vi skulle i 70-årsdag til farfaren min i 1969).
Kong Oskar: Rutebåten som gikk fra Trondheim og inn til Malm.
Skrubben: Hoppbakken ved Batreitelva.
Legg igjen en kommentar
Filed under Biltur, Historie, Kultur
2016-09-11 · 22:08
En merkelig turhelg
Yngstemann og kjæresten hadde lyst på en helgetur til hytta, og siden dette var første gang han var på hytta alene, ble vi med innover for å sette de inn i de «tekniske» detaljene, slik som gass, 12V anlegg, utedass, vannpumpe etc.  Betty hadde vært og holdt foredrag i Grong kvelden før, så henne plukket vi opp i Steinkjer. Da hadde hun ventet noen timer på oss, og syntes ut hun kjente Zebra-sentret bedre enn godt var.
Fin stemning i fjellet ved Røssin
Selv hadde vi planlagt å ta en liten to-dagers telttur med i Nord-Trøndelag. Det ble nokså sent og mørket før vi kom oss tilbake til bilen, så vi endte opp på Gullberget Camping i Steinkjer. Ikke mye trengsel der på en sen lørdagskveld i september, nei.
Frokost
Natten ble ikke bra siden jeg ble desperat forkjølet og tett i nesen, så etter et lite morgenmøte bestemte vi oss rett og slett for å dra hjem igjen. Betty hadde ønsket seg fiskestang på turen, så det kjøpte vi hos Arthur Malmo Sport på Steinkjer. Det var en ordentlig gammeldags rotete sportsforretning med utstyr over alt.
Deretter kjørte vi sørover og spiste lunsj hos Hos Oss på Stjørdal. Koselig liten café og fint å sitte i sola der. Deretter bar det tilbake til Grilstad hvor vi prøvde fiskelykken før det ble en tidlig kveld hjemme.
Dagens fangst: Tang
Neste dag kjørte vi opp igjen og hentet ungdommene som hadde hatt en fin helg. Mye kjøring, men en fin helg var det vel alt i alt.
Legg igjen en kommentar
Filed under Biltur, Hyttetur, Telttur
2016-09-08 · 22:18
Enda ett grunnkurs
Sånn for ordens skyld har jeg holdt enda et grunnkurs hav. Flinke folk og artig kurs. Siden det gamle kameraet mitt tok kvelden (en Canon Powershot D10 fra 2010) er det ingen bilder fra dette kurset.
Legg igjen en kommentar
Filed under Kajakk
2016-08-31 · 12:23
Høyre/venstre/nøytral?
Da jeg begynte å padle for mer enn 10 år siden, kjøpte jeg en sånn pakke med kajakk, spruttrekk, vest og åre. Åren jeg ble utstyrt med fra butikken, var en Lendal Nordkapp venstreåre med 70° vinkel. Etter noen få år byttet jeg til grønlandsåre, og etter å ha padlet nesten 10 år med det, hadde jeg etterhvert blitt riktig så ukomfortabel med euroårer: De sitter ikke riktig i vannet, de «henger igjen» når de skal ut av vannet osv, og selvfølgelig kommer det av at jeg er mest vant med grønlandsåre. Jeg har prøvd med 15°, 30°, 45° og ingenting har hjulpet.
Klubben har vridbare euroårer og jeg må (motvillig) bruke slike på kurs innimellom for å demonstrere en del teknikker for kursdeltagere (Mange skjønner fint lite hvis jeg skal f.eks. demonstrere sideveis forflytning med grønlandsåre. De greier ikke å omsette det de ser til en euroåre, og det er jo helt rimelig).
Men, i går, var det kurs, og en av de andre instruktørene, med en karbon bent-shaft-åre, sa under introduksjonen til årebruk at han padlet med nøytral åre siden han vekslet så mye mellom grønlandsåre og euroåre. Så, da bestemte jeg meg for å prøve 0° vridning, rett og slett. Og da ble alt så mye bedre (om enn ikke like bra som en grønlandsåre). Egentlig merkelig at jeg ikke har tenkt på det før, men tankene mine har vel gått i det sporet at en euroåre skal ha vridning.
… men det trenger den altså ikke … ikke for meg i alle fall🙂
Grønlandsårer kan brukes til så mangt…..
Legg igjen en kommentar
Filed under Kajakk
← Eldre innlegg
Søk
Søk etter:
Recent Entries
Solnedgangspadling i oktober
Jeg tok min nystemte …
I tåka
Eplene i messehagen
En merkelig turhelg
Enda ett grunnkurs
Høyre/venstre/nøytral?
Liten sykkeltur
Grunnkurs Hav igjen
Qajaq-treff Stokkøya 2016
Lenker
Blogroll
Anders Thygsen
Betty
Odin sin padleblogg
Padleblogger
Padlemia
Diverse
Fjellforum
Kajakk
Friluftsglæde
Gnarlydog
Kajakkspesialisten
Padle i Nes
Prosjekt Inuit
Qajaq USA (Qaannat Kattuffiat USA chapter)
Trondhjems Kajakklubb
Bernts turblogg · En slags turdagbok…..
Opprett en gratis blogg eller et nettsted på WordPress.com.
Bernts turblogg
Blogg på WordPress.com.
Post to
Avbryt